Občina Ankaran

Jadranska cesta 66   
6280 Ankaran

**RAZPISNA DOKUMENTACIJA**

**JAVNI RAZPIS**

**ZA SOFINANCIRANJE DELOVANJA IN PROGRAMOV DRUŠTEV V LETU 2018**

**V OBČINI ANKARAN NA PODROČJU ŠPORTA**

**Ankaran, februarar 2018**

**Št.:**

**VSEBINA RAZPISNE DOKUMENTACIJE**

**JAVNI RAZPIS**

**ZA SOFINANCIRANJE PROJEKTOV/ PROGRAMOV DRUŠTEV V LETU 2018**

**V OBČINI ANKARAN NA PODROČJU ŠPORTA**

1. **POVABILO K ODDAJI PRIJAVE**
2. **KAZALO PRIJAVE**
3. **OBRAZEC ŠT. 1: PODATKI O PRIJAVITELJU**
4. **OBRAZEC ŠT. 2: PROGRAM/PROJEKT ZA FINANCIRANJE**
5. **OBRAZEC ŠT. 3: IZJAVA**
6. **VZOREC POGODBE**
7. **OBRAZEC ŠT. 4: ZAHTEVEK ZA IZPLAČILO**

# POVABILO K ODDAJI PRIJAVE

1. **Povabilo k oddaji prijave:**

Na podlagi javnega razpisa za sofinanciranje delovanja in programov društev v letu 2018 v občini Ankaran na področju športa

OBČINA ANKARAN

Jadranska cesta 66   
6280 Ankaran

Tel.: 05 66 53 000  
matična številka: 2482851000

davčna številka: SI71620176

vabi prijavitelje, da v skladu z zahtevami iz te razpisne dokumentacije podajo prijavo za sofinanciranje.

1. **Pravna podlaga za izvedbo javnega razpisa**

Pri podeljevanju sredstev sofinanciranja dejavnosti društev se bodo uporabljala določila naslednjih zakonov in predpisov:

* Zakon o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692)– uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF in [14/15](http://www.uradni-list.si/1/objava.jsp?sop=2015-01-0505) – ZUUJFO),
* Zakon o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677) in [55/15](http://www.uradni-list.si/1/objava.jsp?sop=2015-01-2277) – ZFisP),
* Zakon o športu (Uradni list RS, št. 22/98, 97/01 – ZSDP in 15/03 – ZOPA),
* Statut občine Ankaran (Uradni list RS, št. 17/2015),
* Pravilnik o postopkih za izvrševanje proračuna Republike Slovenije (Uradni list RS, št. [50/07](http://www.uradni-list.si/1/objava.jsp?sop=2007-01-2694), [114/07](http://www.uradni-list.si/1/objava.jsp?sop=2007-01-5700) – ZIPRS0809, [61/08](http://www.uradni-list.si/1/objava.jsp?sop=2008-01-2615), [99/09](http://www.uradni-list.si/1/objava.jsp?sop=2009-01-4372) – ZIPRS1011 in [3/13](http://www.uradni-list.si/1/objava.jsp?sop=2013-01-0109)),
* Smiselna uporaba Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10 in 82/13),
* Odlok o proračunu Občine Ankaran za leto 2018 (Uradni list RS, št. 77/2017).

V tem javnem razpisu uporabljeni strokovni izrazi s področja športa imajo pomen, kot ga določa Zakon o športu (Uradni list RS, št. 22/98, 97/01 – ZSDP in 15/03 – ZOPA).

1. **Predmet in cilj javnega razpisa**

Predmet javnega razpisa je sofinanciranje programov društev, zavodov in drugih neprofitnih organizacij s področja športa, ki imajo sedež v Občini Ankaran oz. izvajajo dejavnost na območju Občine Ankaran, ne glede na sedež.

Sredstva so namenjena spodbujanju društvene dejavnosti, razvoju športa in rekreacije ter povečanju števila športnih programov in športnih prireditev za otroke, mladino in rekreacijo občanov. Cilj razpisa je spodbujanje razvoja kakovostnih programov s področja športa na območju Občine Ankaran.

1. **Upravičene dejavnosti in upravičeni stroški**

Upravičene dejavnosti do sofinanciranja v letu 2018 so športni projekti/programi s področja:

* interesno športne vzgoje otrok in mladine, ki se prostovoljno ukvarjajo s športom zunaj obveznega izobraževalnega programa;
* kakovostni in vrhunski šport vseh kategorij;
* športne rekreacije odraslih vseh starosti ter družin;
* kakovostnega športa, ki spodbujajo in prispevajo k vključitvi manj zastopanega spola v določeni športni panogi. Z navedenim so mišljeni programi oziroma dejavnosti priprave in tekmovanja posameznikov, ki nimajo objektivnih strokovnih, organizacijskih in materialnih možnosti za vključitev v program vrhunskega športa in jih program športne rekreacije ne zadovoljuje ter vključujejo skupine, ki so v že razvitih športnih panogah manj vključene. Sofinancirajo se lahko programi kakovostnega športa v športnih panogah, kjer je izrazito prisotna zastopanost samo enega spola ter se s programom vključuje in prispeva razvoju in spodbujanje vključevanja drugega (manj zastopanega) spola.

Upravičene aktivnosti so:

* izvedbe in/ali sodelovanja na delavnicah, posvetih, tekmovanjih, treningih, izobraževanjih, ipd. ter redno delovanje društva.

Upravičeni stroški do sofinanciranja so stroški:

* stroški dela, najemnin, storitev in materialni ter drugi stroški vezani izključno na izvedbo programa.

Finančno ovrednoteno prostovoljno delo v društvu se lahko prišteje k skupni vrednosti programa/projekta, vendar največ do 30 % vrednosti vseh upravičenih stroškov oz. največ 1000 EUR. **Znesek ovrednotenega prostovoljnega dela ni upravičen strošek in se ne izplačuje.** Prostovoljno delo se ovrednoti znotraj programa oz. projekta le v primeru, če je društvo vpisano v vpisnik kot prostovoljska organizacija ter ima s prostovoljci urejene pogodbene odnose za prostovoljno delo in oddaja letna poročila o prostovoljnem delu, ki ga opravljajo, kot to določa Zakon o prostovoljstvu.

Neupravičeni stroški do sofinanciranja so:

* stroški daril,
* stroški alkoholnih pijač,
* stroški finančnih storitev, stroški opominov in stroški kazni,
* stroški društva za reprezentanco,
* investicijski stroški,
* stroški za izvedbo programa/projekta, sofinancirani iz drugih proračunskih sredstev.

Upravičeni stroški do sofinanciranja so stroški, nastali od 1.1.2018 do 31.12.2018.

S tem javnim razpisom Občina Ankaran ne sofinancira projektov oziroma aktivnosti investicijske narave. Do sofinanciranja niso upravičeni programi/projekti oziroma so neupravičeni stroški za programe/projekte, ki so že financirane ali sofinancirane iz proračuna Občine Ankaran ali ki so v celoti financirane iz drugih javnih sredstev.

Izbrani prijavitelji bodo upravičeni do sofinanciranja do največ 100% upravičenih stroškov posameznega programa/projekta, vendar lahko posamezno društvo po tem javnem razpisu za vse programe/projekte skupaj v letu 2018 prejme največ 30.000,00 EUR. Višino deleža sofinanciranja komisija določi glede na število točk, ki jih posamezni program/projekt dobi na podlagi meril, določenih v tem javnem razpisu in sicer od 50% do 100%. V kolikor bo skupni znesek upravičenih stroškov vseh upravičencev presegel razpoložljiva sredstva, predvidena v razpisu, bo delež dodeljenih sredstev na posameznega prijavitelja ustrezno zmanjšan.

1. **Pogoji za kandidiranje na javnem razpisu**

Prijavitelj, ki kandidira na tem razpisu mora izpolnjevati naslednje pogoje:

* ima status društva,
* ima registriran sedež v Občini Ankaran in je v letu 2016 izvajal večino svojih aktivnosti na območju Občine Ankaran, ki so bile namenjen oziroma so bile vanje vključeni pretežno prebivalci iz Občine Ankaran,
* ne glede na zgornji pogoj, je do kandidiranja na tem razpisu upravičeno tudi društvo, ki nima sedeža v Občini Ankaran pod pogojem, da je v obdobju od 1. 1. 2017 do 31.12.2017 večino svojih aktivnosti izvajalo na območju Občine Ankaran ter pri tem aktivno vključevalo občane Občine Ankaran, delovalo v javnem interesu (v smislu interesa širše javnosti in ne le članov društva) in s svojim delovanjem dokazalo vsebinsko učinkovitost in koristnost občanom in Občini Ankaran,
* da je od registracije društva poteklo vsaj 1 leto, v katerem so izvajali ustrezno dejavnost za katero oddajo vlogo za sofinanciranje,
* je registriran za opravljanje dejavnosti ali ima v temeljnem aktu opredeljeno dejavnost z razpisanega področja in področja, za program katerega oddaja vlogo,
* da ima društvo zagotovljene materialne, prostorske, kadrovske in organizacijske možnosti za izvedbo projekta/programa;
* da bo prijavljen projekt/program izvajal v letu 2018 na območju Občine Ankaran in bo namenjen pretežno prebivalcem iz Občine Ankaran,
* vsebina prijavljenega programa in/ali projekta ustreza predmetu tega javnega razpisa in sodi med upravičene dejavnosti po tem razpisu,
* je prijavitelj v preteklosti sodeloval z Občino Ankaran in njenimi organi pri načrtovanju in razvoju športa in športne infrastrukture oziroma s svojim delovanjem ni zaviral razvojnih načrtov Občine Ankaran,
* je prijavitelj izvajal dejavnosti na območjih in prostorih, predvidenih za izvajanje posameznih športnih dejavnosti v občini,
* ima poravnane vse zapadle obveznosti, ki izvirajo iz njegovega delovanja (do zaposlenih, pogodbenih partnerjev, članarin v zvezah, ..),
* ni neposredni ali posredni proračunski uporabnik,
* da hkrati s prijavo dostavi poročilo o izvajanju programa za leto 2017,
* ima projekt pregledno in jasno konstrukcijo prihodkov in odhodkov z razvidnimi viri financiranja,
* je projekt finančno uravnotežen, kar pomeni, da se skupne vrednosti predvidenih odhodkov in prihodkov celotnega projekta, prikazanih v finančni zgradbi, ujemajo (odhodki = prihodki).

Upravičen do kandidiranja na tem javnem razpisu je tudi prijavitelj, ki ne izpolnjuje vseh pogojev iz prejšnjega odstavka, če izpolnjuje naslednje pogoje:

* ima status društva,
* prijavlja program/projekt s področja javnega razpisa iz 4. točke iz področja naslednjih športnih panog: jadranje, plavanje, vaterpolo, s ciljem razvoja te športne panoge v Občini Ankaran,
* je registriran za opravljanje dejavnosti ali ima v temeljnem aktu opredeljene dejavnosti z razpisanega področja in področja, za program katerega oddaja vlogo,
* da ima društvo zagotovljene ustrezne materialne, prostorske, kadrovske in organizacijske možnosti za izvedbo projekta/programa;
* da bo prijavljen projekt/program izvajal v letu 2018 na območju Občine Ankaran in bo namenjen pretežno prebivalcem iz Občine Ankaran ter pri tem aktivno vključevalo občane Občine Ankaran, delovalo v javnem interesu (v smislu interesa širše javnosti in ne le članov društva) in s svojim delovanjem dokazal vsebinsko učinkovitost in koristnost občanom in Občini Ankaran,
* bo prijavitelj sodeloval z Občino Ankaran in njenimi organi pri načrtovanju in razvoju športa in športne infrastrukture oziroma s svojim delovanjem ni in ne bo zaviral prostorskih in drugih razvojnih načrtov Občine Ankaran,
* bo prijavitelj izvajal dejavnosti na območjih in prostorih predvidenih za izvajanje posameznih športnih dejavnosti v Občini Ankaran,
* ima poravnane vse obveznosti, ki izvirajo iz njegovega delovanja (do zaposlenih, pogodbenih partnerjev, članarin v zvezah, ..),
* vsebina prijavljenega programa in/ali projekta ustreza predmetu tega javnega razpisa,
* ni neposredni ali posredni proračunski uporabnik,
* da hkrati s prijavo dostavi poročilo o izvajanju programa za leto 2017, če je v letu 2017 že deloval,
* ima projekt pregledno in jasno konstrukcijo prihodkov in odhodkov z razvidnimi viri financiranja,
* je projekt finančno uravnotežen, kar pomeni, da se skupne vrednosti predvidenih odhodkov in prihodkov celotnega projekta, prikazanih v finančni zgradbi, ujemajo (odhodki = prihodki).

Komisija bo izpolnjevanje pogoje preverjala na podlagi predloženih prijav in listin ter na podlagi podatkov, dostopnih iz uradnih evidenc in drugih listin ali okoliščin, ki so ji znane iz postopkov, ki jih je vodila Občina Ankaran ali drugih organov in organizacij s področja športa ter informacij, pridobljenih s strani udeležencev in sodelavcev (izvajalcev) preteklih programov prijavitelja.

1. **Posebni pogoji**

Prijavitelj, ki mu bodo dodeljena sredstva, se zavezuje, po svojih močeh in s prostovoljnim delom sodelovati in pomagati pri aktivnostih za uresničevanje namena in ciljev, ki so v javnem interesu.

Prijavitelj, ki mu bodo dodeljena sredstva, mora dokumentirati izvedene dejavnosti (s foto materialom in drugače) ter na poziv Občine Ankaran za potrebe objave na njenih spletnih straneh, v občinskem glasilu, drugih publikacijah in medijih posredovati tako foto material kot podatke (pisne prispevke) o izvedenih aktivnostih in delovanju prijavitelja.

Prijavitelj, ki mu bodo dodeljena sredstva je dolžan:

- v primeru sofinanciranja delovanja društva na vidnih mestih društva, publikacijah, letakih, plakatih, spletnih straneh, pri vseh svojih izjavah in drugih dokumentih navajati dejstvo, da delovanje društva sofinancira Občina Ankaran ter pri vizualnih oblikah komuniciranja za to uporabiti grb in ime občine,

- v primeru sofinanciranja posameznega programa / projekta pri promoviranju in poročanju o programu/projektu (vidnih mestih društva, publikacijah, letakih, plakatih, spletnih straneh, pri vseh svojih izjavah in drugih dokumentih) navajati dejstvo, da program/projekt sofinancira Občina Ankaran ter pri vizualnih oblikah komuniciranja za to uporabiti grb in ime občine.

1. **Merila za dodelitev sredstev**

Vloge prijaviteljev, ki bodo izpolnjevala pogoje tega razpisa ter se bodo nanašale na predmet in sofinancirane dejavnosti po tem razpisu, bodo ocenjene in razvrščene skladno z merili za posamezne kategorije športne dejavnosti, ki so priloge tega poziva.

Projekti prijaviteljev, ki ne bodo dosegli vsaj 50 % vseh možnih točk (50 točk od 100), po merilih razpisa, ne bodo upoštevani pri nadaljnjem postopku dodeljevanja sredstev za sofinanciranje po tem javnem razpisu. Za sofinanciranje bodo predlagani programi, ki bodo zbrali 50 in več točk. V kolikor bo več projektov zbralo enako število točk, bodo imeli prednost projekti društev s sedežem v Ankaranu oziroma projekti, za katere bo komisija ocenila, da imajo večji pomen za lokalno skupnost.

Prijavitelj lahko prijavi največ 5 (pet) programov oz. projektov za financiranje v enem letu. Če bo v prijavi navedel več kot 5 projektov oz. programov, bo odobreno financiranje le za 5 najboljše ocenjenih projektov oz. programov istega prijavitelja. Če prijavitelj prijavi niz programov, za katere ocenjevalna komisija oceni, da so vsebinsko sorodni, lahko posamezne programe oceni kot enoten projekt, katerega stroški so vsota stroškov posamičnih združenih programov.

Če bo iz posamezne športne panoge prijavljenih več primerljivih programov, se lahko komisija odloči, da sredstva prejme le en ali dva izmed prijavljenih programov, ne glede na število točk, ki so jih dosegli ostali prijavljeni programi. Ostalih programov/projektov ne glede na število doseženih točk komisija ne predlaga za sofinanciranje. Odločitev, kateremu izmed prijavljenih primerljivih programov iz iste športne panoge komisija predlaga dodelitev sredstev, komisija sprejme na podlagi kriterijev:

* sedeža prijavitelja – prednost imajo prijavitelji s sedežem v Občini Ankaran, oziroma
* izvajanje te dejavnosti v Občini Ankaran v preteklosti ter vključevanje občanov Občine Ankaran v dejavnost, oziroma
* prispevek prijavitelja ali prijavljenega programa k razvoju športa v Občini Ankaran, predvsem na področju otrok in mladine ter rekreativnega športa, oziroma
* število članov prijavitelja, ki so občani Občine Ankaran, oziroma
* pomen ali dodana vrednost prijavljenega projekta/aktivnosti za lokalno skupnost Občino Ankaran in občane Občine Ankaran.

Pri postopku dodeljevanja sredstev se bodo upoštevale določbe Zakona o integriteti in preprečevanju korupcije (Ur. l. RS, št. 69/11-UPB2) ali drugega zakona o dolžnosti izogibanja nasprotju interesov.

1. **Okvirna višina razpisanih sredstev in načini financiranja**

Okvirna višina razpisanih sredstev je 130.000,00 EUR.

Z izbranimi prijavitelji bodo sklenjene pogodbe, v katerih bodo opredeljeni pogoji in način koriščenja dodeljenih sredstev. Občina Ankaran bo posamezne programe sofinancirala največ do višine dodeljenih sredstev in glede na razpoložljiva proračunska sredstva. Občina Ankaran bo dodeljena sredstva upravičencu izplačala na podlagi poročila o izvedenem programu in predloženega zahtevka za izplačilo s priloženimi računi oziroma drugimi listinami, ki dokazujejo izdatke za izvedbo programa, za že izvedene dejavnosti. Za programe, ki jih bodo društva v obdobju upravičenosti po tem javnem razpisu še izvedla, bodo društva prejela sredstva skladno s pogodbo.

Upravičenci, katerim bodo sredstva izplačana, bodo ob koncu obdobja upravičenosti oziroma najkasneje do 15.01.2019 morali predložiti poročila o delu, iz katerega bodo razvidni izvedeni programi in stroški le-teh ter predloženi računi in druge verodostojne listine za stroške, sofinancirane s strani Občine Ankaran. Občina Ankaran bo imela pravico preverjati namensko porabo izplačanih sredstev, s čimer mora prijavitelj z oddajo vloge soglašati.

1. **Obdobje za porabo sredstev**

Dodeljena sredstva morajo biti porabljena za upravičene stroške programov v letu 2018, v skladu s predpisi, ki določajo izvrševanje proračuna.

1. **Vsebina vloge**

Prijavitelj mora vlogi priložiti naslednje obrazce in dokazila, da se le-ta šteje za popolno.

* Kazalo prijave
* OBRAZEC št. 1 – Podatki o prijavitelju
* OBRAZEC št. 2– Projekt za financiranje
* OBRAZEC št. 3 – Izjava
* Poročilo o delu prijavitelja v letu 2017, iz katerega je razviden finančni in vsebinski del izvedenih aktivnosti oziroma programa društva (razen izjem iz 5. točke tega javnega razpisa, ki v letu 2017 niso še izvajali dejavnosti).
* Če se prijavitelj na razpis prijavlja prvič, mora obvezno priložiti veljaven temeljni akt. V kolikor je statut oz. temeljni akt že bil priložen dokumentaciji v preteklih prijavah in v njem ni prišlo do sprememb, to označi v prijavnem obrazcu in temeljnega akta ne prilaga.

Vsi obrazci morajo biti izpolnjeni, žigosani in podpisani s strani zakonitega zastopnika ali z njegove strani pooblaščene osebe.

1. **Rok za predložitev prijav in način predložitve**

Prijavitelji oddajo vloge na javni razpis v tiskani obliki izključno na obrazcih in prilogah, zahtevanih v razpisni dokumentaciji. Prijava mora vsebovati vse zahtevane priloge oziroma dokazila in izjave, ki so navedene v razpisnem obrazcu. Prijavitelj mora s podpisom izjave na razpisnem obrazcu soglašati s preverjanjem namenske porabe proračunskih sredstev, odobrenih na podlagi tega razpisa, in sicer s strani pooblaščene osebe občine. Tako izdelana prijava bo obravnavana kot popolna. Nepopolne prijave ne bodo obravnavane.

Prijavitelji morajo oddati svoje prijave v zaprtih ovojnicah, ki morajo biti na naslovni strani opremljene z naslovom:

Občina Ankaran

Jadranska 66,

6280 Ankaran

V spodnjem levem kotu mora biti oznaka: »NE ODPIRAJ – PRIJAVA – JR ŠPORT 2018«.

Na hrbtni strani ovojnice mora biti naziv in naslov prijavitelja.

**Občina Ankaran bo upoštevala vse prijave, ki bodo oddane najpozneje do 3.3. 2018.**

Prijavitelji lahko oddajo prijave osebno v sprejemni pisarni Občine Ankaran v prostorih občinske uprave na Regentovi 2, 6280 Ankaran ali priporočeno po pošti na zgornji naslov. Prijavitelji lahko prijave oddajo tudi priporočeno po pošti, pri čemer se upošteva **datum oddaje pošiljke (poštni žig)**.

1. **Umik, sprememba ali dopolnitev prijave:**

Prijavitelj lahko do zaključka roka oddaje prijav prijavo umakne, spremeni ali dopolni, kar mora na ovojnici označiti na naslednji način: »NE ODPIRAJ – PRIJAVA –JR ŠPORT 2018« – z oznako »Dopolnitev / Umik / Sprememba«, glede na to ali gre za dopolnitev, umik ali spremembo že oddane prijave.

Prijave ni mogoče dopolniti / spremeniti po poteku roka za oddajo prijav.

1. **Postopek in način izbora**

Postopek odpiranja in ocenjevanja prispelih vlog bo opravila tričlanska strokovna komisija, ki jo je za izvedbo javnega razpisa imenoval župan. Prijava prijavitelja ali morebitna sprememba / dopolnitev / umik prijave bo zavržena pred začetkom odpiranja prijav, če:

* ne bo oddana oziroma ne bo prispela na zgoraj navedeni naslov pravočasno (to je do datuma in ure, ki sta navedena),
* ne bo pravilno opremljena.

Nepravočasne prijave ali nepravilno opremljene prijave bodo prijaviteljem vrnjene neodprte.

V primeru, da vloga ni popolna, komisija prijavitelja pozove k dopolnitvi in mu določi rok dopolnitve. V kolikor prijavitelj vloge v roku ne dopolni, jo župan s sklepom zavrže.

Na podlagi opravljenega pregleda in ocene vlog, strokovna komisija sestavi predlog prejemnikov sredstev ter ga predloži županu, ki izda sklepe o izboru prejemnikov sredstev, s katerimi odloči o odobritvi ter deležu sofinanciranja. Na podlagi izdanih sklepov občina sklene s prejemniki sredstev pogodbe, v katerih so podrobneje določene medsebojne pravice in obveznosti.

Če prejemnik sredstev pogodbe ne podpiše in ne vrne občinski upravi najkasneje v 15 dneh od izdaje pisnega poziva za podpis se smatra, da je odstopil od zahteve po sofinanciranju delovanja in programa društva v letu 2018.

1. **Obveščanja o izidu javnega razpisa**

Občina Ankaran bo vse prijavitelje obvestila o izidu razpisa v roku 30 dni od odpiranja vlog.

1. **Kraj in čas, kjer lahko zainteresirani dvignejo razpisno dokumentacijo**

Razpisna dokumentacija je od dneva objave javnega razpisa do izteka prijavnega roka dosegljiva na spletni strani Občine Ankaran ([www.obcina-ankaran.si](http://www.obcina-ankaran.si)). Zainteresirani prijavitelji jo v tem roku lahko dvignejo tudi v sprejemni pisarni občinske uprave Občine Ankaran na Regentovi 2, 6280 Ankaran v času uradnih ur. Dodatne informacije in razpisno dokumentacijo posreduje sekretariat, Občina Ankaran (05663000) v času uradnih ur.

**Občina Ankaran**

**Gregor Strmčnik**

**Župan**